สวัสดีค่ะ คือหนูเริ่มกินยาคุมกำเนิดแผงที่ 5 ช้าไป1วัน (ปกติต้องเริ่มกินวันที่ 3/5 ก่อนนอน แต่นึกได้ มาเริ่มกิน บ่ายวันที่ 4/5 1เม็ด และกินก่อนนอนอีก 1เม็ด หลังจากนั้นกินติดต่อกันทุกวันจนถึงวันที่ 8/5) แล้วมีเพศสัมพันธ์แบบหลั่งใน วันที่ 9/5 ช่วงเที่ยง(นับวันแล้ววันที่ 9 เป็นช่วงไข่สุกพอดี) และทานยาคุมฉุกเฉินวันที่ 9/5 ประมาณ 6โมงเย็นเม็ดแรก และคืนวันที่ 9/5 กินยาคุมปกติก่อนนอน 1เม็ด และเช้าวันที่ 10/5 กินยาคุมฉุกเฉินเม็ดที่2 และเช้าวันที่ 11 กินยาคุมปกติไป 1เม็ด 1. ไม่ทราบว่ามีโอกาสตั้งครรภ์หรือไม่ค่ะ 2. ยาคุมฉุกเฉินและยาคุมปกติสามารถทานร่วมกันได้หรือไม่ค่ะ 3. ตอนนี้หนูมีอาการหนาวในค่ะ คือเพื่อนๆคนอื่นร้อน แต่หนูหนาวมาก เป็นผลมาจากยาคุมฉุกเฉินหรือเปล่าค่ะ
สวัสดีค่ะ @จากที่เล่ามาหากรับประทานยาคุมกำเนิดอย่างต่อเนื่องจนเข้าสู่แผงที่ 5แล้ว คิดมามีฤทธิ์การคุมกำเนิดเต็มที่แล้ว โอกาสที่จะเกิดการตั้งครรภ์มีเพียงร้อยละ 0.3 ค่ะ ซึ่งหากมีการรับประทานยาคลาดเคลื่อนฤทธิ์ในการคุมกำเนิดอาจลดลงบ้าง ในกรณีที่ที่เล่ามา แนะนำให้ใช้การสวมถุงยางอนามัยควบคู่กับการรับประทานยาคุมกำเนิดมากกว่าค่ะ @การรับประทานคุมกำเนิดแบบแผง ร่วมกับยาคุมกำเนิดฉุกเฉินนั้น อาจเพิ่มประสิทธิภาพการคุมกำเนิดได้จริง แต่สามารถเกิดผลข้างเคียงของยาฮอร์โมนเพศหญิงที่ได้รับขนาดสูง ได้แก่ คลื่นไส้ อาเจียน เวียนหัว เลือดทางช่องคลอดออกกระปริดกระปรอยได้ค่ะ *จึงไม่แนะนำให้รับประทานควบคู่ @ในกรณีของ คิดว่าโอกาสตั้งครรภ์น้อยนะคะ ตามเหตุผลข้างต้น แนะนำให้รับประทานยาคุมกำเนิดแบบเดิมต่อเนื่องได้ค่ะ @ส่วนอาการหนาวข้างใน ไม่น่าเป็นอาการข้างเคียงของยาคุมกำเนิดนะคะ แนะนำให้รอดูอาการก่อนได้ค่ะ